cyanic-selkie/wikianc huggingface dataset:
Clay Aiken
Yksityiselämä
Clay Aiken tunnustautui homoksi yhdysvaltalaisen People-lehden 26. syyskuuta 2008 ilmestyneessä numerossa. Hän poseeraa kannessa vastasyntyneen poikansa kanssa. Lapsi sai alkunsa keinohedelmöityksen avulla. Äiti on Aikenin pitkäaikainen ystävä ja yhteistyökumppani Jaymes Foster, jonka veli puolestaan on kanadalainen säveltäjä-tuottaja-muusikko David Foster.
Julkaisut
Ensimmäisestä albumista Measure of a Man (2003) tuli menestys, sillä ensimmäisen viikon jälkeen sitä oli myyty jo yli 600 000 kappaletta ympäri Yhdysvaltoja. Levy sisältää kappaleet "Invisible", "The Way" ja "I Will Carry You".
Toinen albumi, jouluinen Merry Christmas With Love  (2004), sai myös hienon vastaanoton, ja sitä myytiin kaksi miljoonaa kappaletta maailmanlaajuisesti.
Luettelo Lozèren kunnista
border|right|200px|Lozèren sijainti Tämä on luettelo Lozèren departementin kunnista Ranskassa. Departementissa on 184 kuntaa.
Clay Aiken
Julkaisut
Kolmas albumi A Thousand Different Ways(2006) sisältää monia legendaarisia kappaleita, jotka Aiken otti ja muutti täysin uudenlaisiksi balladeiksi. Esimerkiksi Bryan Adamsin "Everything I Do (I Do It For You)" ja Elton Johnin "Sorry Seems to be the Hardest Word" kokivat pieniä muutoksia, mutta samalla Aiken tuo oman tunnelmansa lauluun, ja se on hienoa kuunneltavaa.
Aikenin neljäs albumi On My Way Here julkaistiin 2008. Myöhemmin hän vaihtoi levy-yhtiötä Decca Recordsiin. Hänen viides albuminsa Tried and True ilmestyi 1. kesäkuuta 2010.
Live at Metropol
Live at Metropol on Hurriganesin livealbumi vuodelta 1988 (ja samalla käytännössä yhtyeen jäähyväisalbumi). Remu Aaltonen oli luvannut jo edellisenä vuonna, että Hurriganes tekee ainakin livelevyn seuraavan kesän comeback-keikasta, mutta epäonnistuneiden nauhoitusten takia yhtye myi lisää keikkoja kesälle, johon lukeutui muun muassa Giants of Rock -festivaali, jossa pääesiintyjänä oli Motörhead. Kasvavien ongelmien vuoksi Albert Järvinen erotettiin ja apuun pyydettiin entinen Hurriganes-kitaristi Janne Louhivuori.
Muutamien keikkojen jälkeen levy päätettiin äänittää ravintola Cafe Metropolissa Helsingissä. Keikkojen jälkeen bändi siirtyi Takomo-studiolle paikkaamaan Cisse Häkkisen basso-osuuksia ja Remun Aaltosen lauluosuuksia. Kappale "I Spy the Window" on laulettu studiossa uudelleen toisilla sanoilla, myös huutoja ja kertosäkeitä paikkailtiin. Aaltosen pyynnöstä Häkkinen lauloi kappaleet ”My Only One”ja ”I Will Stay” uudelleen karheamalla äänellä.
Sami Lindström
Sami Lindström (s. 31. tammikuuta 1978 Kankaanpää) on suomalainen entinen pesäpalloilija.
Sami Lindström on edusti Kankaanpään Mailaa suurimman osan uranstaan. Miesten edustusjoukkueeseen hän pääsi 1990-luvun puolivälissä. Kaudella 2007 hän voitti Ykköspesiksen lyöjätilaston kolmella kunnarilla ja 60 tavallisella juoksulla. Aiemmin hän pelasi ulkokentällä kopparin paikalla, mutta myöhemmin hän oli lähes poikkeuksetta lyöjäjokerin tehtävissä Pattijoen Urheilijoissa.
Lindströmistä käytetään lempinimeä "Linssi". Ammatiltaan hän on kaihdinmyyjä.
Adam Ant
thumb|Adam Ant (2011) Adam Ant, oikealta nimeltään Stuart Leslie Goddard (s. 3. marraskuuta 1954) on brittiläinen pop- ja punk-muusikko. Hän toimi 1970–1980-lukujen vaihteessa Adam & the Ants -yhtyeen laulusolistina.
Ant syntyi vanhempiensa ainoana lapsena Marylebonessa, Lontoossa. Vuodesta 1982 hän on ollut soolouralla; ensimmäinen oma albumi Friend or Foe on kyseisen vuoden lokakuulta. Hän on tehnyt lisäksi ajoittaisia näyttelijäntöitä.
Ant on sairastanut pitkään kaksisuuntaista mielialahäiriötä. Hänen on kerrottu kärsineen myös anoreksiasta.
Juoksujalkaiset
Juoksujalkaiset (Chilopoda) on niveljalkaisten luokka. Ne sekoitetaan usein kaksoisjalkaisiin (Diplopoda), jotka kuitenkin ovat kasvinsyöjiä. Yhdessä ne kuuluvat tuhatjalkaisten (Myriapoda) alajaksoon. Juoksujalkaisiin kuuluu 24 heimoa, joista tunnetaan yhteensä yli 3 100 lajia, mukaan lukien 6 fossiilista lajia. Kokonaislajimääräksi on arvioitu noin 7 000.
Tuntomerkkejä
Juoksujalkaiset ovat litteitä, useista jaokkeista muodostuvia eläimiä, joiden vartalon kussakin jaokkeessa on yksi pari raajoja. Ryhmän erityisenä piirteenä ensimmäinen raajapari on muuntunut pään sivuille osoittaviksi, paksuiksi ja koukkumaisiksi leukaraajoiksi (forcipulae), joiden kärjessä olevaan kynteen tulee tiehyt myrkkyrauhasesta. Vaikka leukaraajat eivät sijaitse päässä, ne toimivat kiinteästi yhdessä eläimen suuosien kanssa. Leukaraajojen väliin eläimen vatsapuolelle jää leukaraajojen tyvilevy, jonka kärkiosan muoto on usein tärkeä lajinmääritystuntomerkki. Täysikasvuisen juoksujalkaisen raajaparien lukumäärä vaihtelee lajista riippuen 15:stä 181:een määrän ollessa aina pariton. Nuorilla yksilöillä raajoja voi olla vähemmän.
Elintavat
Juoksujalkaiset ovat petoja. Ne saalistavat tavallisesti pieniä selkärangattomia, mutta suurimmat lajit jopa pieniä nisäkkäitä, liskoja, sammakkoeläimiä sekä muita selkärankaisia. Lajit ovat aktiivisia pääasiassa yöllä tai hämärän aikaan, jolloin ilmankosteus on korkea. Juoksujalkaiset liikkuvat maastossa etsien saalista ja hyökkäävät sen kimppuun nopealla syöksyllä. Saatuaan saaliin kiinni, eläin upottaa terävät leukaraajansa siihen ja ruiskuttaa myrkkyä. Omia saalistajiaan vastaan juoksujalkaiset puolustautuvat pakenemalla hyvin nopeasti, mutta osalla lajeista on lisäksi esimerkiksi myrkkyrauhasia, limaa tuottavia rauhasia tai ne pelottavat uhkaajaansa tuottamalla ääntä.
Juoksujalkaiset viihtyvät maaperässä, lahoavassa kasviaineksessa tai kuorten raoissa, joissa ilmankosteus pysyy korkeana. Osa lajeista on hyvin erikoistuneita elinympäristönsä suhteen.
Lisääntyminen tapahtuu yleensä suvullisesti, mutta joukossa on myös neitseellisesti lisääntyviä lajeja. Parittelun yhteydessä koiras joko siirtää spermapaketin suoraan naaraan sukuaukkoon tai laskee sen maahan ja ohjaa naaraan poimimaan sen. Munien lukumäärä vaihtelee ja joillakin lajeilla naaras hoitaa munia. Toukat ovat aluksi raajattomia, mutta kaikkien raajojen aiheet ovat olemassa jo tuolloin. Kehitys täysikasvuiseksi kestää 2–4 kuukautta ja sukukypsäksi 4–12 kuukautta. Pohjoismaisilla lajeilla kokonaiselinaika lienee useimmiten 2–3 vuotta.
Levinneisyys
Juoksujalkaisia tavataan napaseutuja ja Saharan sisäosia lukuun ottamatta kaikkialla maailmassa. Lajisto on runsain lämpimillä alueilla.
Uskomuksia
Juoksujalkaisista on monia kansanuskomuksia. Vanhan pohjoisamerikkalaisen sanonnan mukaan kun ihmisen hampaat näkyvät, juoksujalkainen laskee ne, minkä jälkeen hampaat putoavat yksitellen.
Andreas Kreetalainen
pienoiskuva|200px|Pyhä Andreas Kreetalainen ja [[Maria Egyptiläinen.]] Pyhä Andreas Kreetalainen syntyi Damaskoksessa 600-luvulla. Hän on yksi ortodoksisen kirkon merkittävistä pyhistä.
Hän taisteli voitokkaasti muun muassa monoteletismin harhaoppia vastaan Konstantinopolin ekumeenisessa kirkolliskokouksessa vuonna 680.
Hän toimi kirkollisissa tehtävissä Jerusalemissa, Konstantinopolissa ja lopulta piispana Kreetan saarella Gortynissa.
Kuuluisin pyhän Andreaksen jälkeen jättämistä teologisista kirjoituksista lienee hänen nimensä mukaan nimetty Andreas Kreetalaisen katumuskanoni. Kanoni luetaan vuosittain viidesti: neljässä osassa ensimmäisen paastoviikon aikana ja kokonaan viidennellä paastoviikolla.
Punasäihkykolibri
Punasäihkykolibri (Heliodoxa gularis) on kolibreihin kuuluva lintulaji. Laji elää Etelä-Amerikassa.
Koko ja ulkonäkö
Kooltaan punasäihkykolibri kasvaa noin 11–12 cm pitkäksi ja on sukunsa pienikokoisin laji. Koiras on selästään, rinnastaan ja kyljistään kiiltävän vihreä. Kurkussa on punainen laikku ja vatsa on harmaa. Punasäihkykolibrin siipien alapuoli on valkoinen ja pitkähkö pyrstö on pronssinvärinen. Naaras muistuttaa ulkonäöltään koirasta, mutta kurkun punainen laikku on pienempi ja rinnassa ja kyljissä on valkoisia täpliä. Nokka on pitkä ja hieman kaareva.
Levinneisyys ja elinympäristö
Punasäihkykolibria tavataan Andeilta auleelta, joka ulottuu Kolumbiasta Ecuadorin kautta Peruun. Se elää harvinaisena vuoristometsissä ja metsien reunamilla tyypillisesti 250–1 050 metrin korkeudessa. Punasäihkykolibri luokitellaan elinvoimaiseksi ja sen kantaa uhkaavat elinympäristön hakkaaminen tee- ja kahviviljelmiksi, laidunmaiksi, polttopuiksi ja kaivosten tieltä.
Giuseppe Bergomi
Giuseppe Bergomi (s. 22. joulukuuta 1963, Milano, Italia) on italialainen entinen jalkapalloilija, pelipaikaltaan puolustaja.
Dravuni
Dravuni on atolli Fidžillä. Se kuuluu Kadavusaarten saariryhmään ja sen pinta-ala on 0,8 neliökilometriä. Saarella on yksi kylä, jossa sen kaikki noin 125 asukasta asuvat.
Ella Mäkelä
Ella Mäkelä (s. 14. elokuuta 1998) on suomalainen pesäpalloilija. Mäkelä edustaa Superpesiksessä pelaavia Kirittäriä. Mäkelä on Kirittärien oma kasvatti ja on edustanut urallaan Superpesiksessä myös Lappajärven Veikkoja. Hän pelaa ulkokentällä siepparina tai polttajana. Mäkelä on saavuttanut Kirittärissä pelatessaan kaksi SM-kultaa kaudella 2018 ja kaudella 2020 sekä yhden SM-hopean kaudella 2021. Mäkelä on pelannut urallaan 66 Superpesiksen runkosarjan ottelua. Näissä hän on lyönyt kolme kunnaria ja 63 tavallista juoksua, tuonut 15 juoksua ja kerännyt 172 kärkilyöntipistettä. Mäkelä on pelannut urallaan 12 Superpesiksen ylempää pudotuspeliottelua. Näissä hän on lyönyt yhdeksän tavallista juoksua, tuonut yhden juoksun ja kerännyt 21 kärkilyöntipistettä. Mäkelä on pelannut urallaan kolme Superpesiksen alempaa pudotuspeliottelua. Näissä hän on kerännyt seitsemän kärkilyöntipistettä. Mäkelä on pelannut urallaan kolme Superpesiksen karsintasarjan ottelua. Näissä hän on tuonut yhden juoksun ja kerännyt yhdeksän kärkilyöntipistettä. Tilastot päivitetty kauden 2021 jälkeen.
Giuseppe Bergomi
Bergomi edusti koko uransa seuratasolla milanolaisseura Internazionalea. Hän saavutti Interin riveissä yhden Italian mestaruuden, yhden Italian Cupin voiton ja kolme UEFA Cupin voittoa.
Styrsö
Styrsö on taajama, entinen kunta ja saari Göteborgin eteläisessä saaristossa, Länsi-Götanmaan läänissä, Ruotsissa. Se kuuluu nykyään Göteborgin kuntaan, ja on Styrsön hallinnollisen alueen keskuspaikka. Taajama on pinta-alaltaan 1,58 neliökilometrin suuruinen, ja siellä on asukkaita noin 1 400.
Giuseppe Bergomi
Italian maajoukkueessa Bergomi esiintyi 81 kertaa. Hän edusti Italiaa MM-kisoissa vuosina 1982, 1986, 1990 ja 1998 sekä EM-kisoissa vuonna 1988. Bergomi saavutti Italian paidassa MM-kultaa vuonna 1982 ja MM-pronssia vuonna 1990.
Jeesuksen Kristuksen viisaus
Jeesuksen Kristuksen viisaus on gnostilainen kirjoitus, joka tunnetaan sekä Berliinin koodeksista (BG 8502,3; sivut 77–127) että Nag Hammadin kirjastosta (koodeksi III, kirja 4). Kirjoituksen nimi, ”Jeesuksen Kristuksen sofia”, on kaksimerkityksellinen, sillä vaikka kreikan kielessä sana sofia tarkoittaakin viisautta, gnostilaisessa mytologiassa Sofia oli Jeesuksen syzygy eli naispuolinen vastine.
Historia
Teoksen koptinkieliset käsikirjoitukset on ajoitettu 300-luvulle, mutta sen lisäksi kirjoituksesta tunnetaan muutamia kreikankielisiä katkelmia, jotka ovat peräisin 200-luvulta, mikä viittaa varhaisempaan ajoitukseen. Kirjoitus on saatettu kirjoittaa Syyriassa toisen vuosisadan puolessa välissä.
Kirjoituksella on paljon yhtäläisyyksiä Eugnostokseen, joka tunnetaan samoin Nag Hammadin kirjastosta. Jeesuksen Kristuksen viisauteen on kuitenkin lisätty kristillinen kehyskertomus ja sitä on laajennettu jonkin verran. Kirjoitus on riippuvainen ainakin Matteuksen ja mahdollisesti myös Luukkaan ja Johanneksen evankeliumeista, joten varmuudella se on kirjoitettu ainakin niiden jälkeen.
Keskustelu kirjoituksen ajoituksesta on oleellista, koska jotkut ovat väittäneet tämän kaltaisten gnostilaisten kirjoitusten sisältävän Jeesuksen aitoja sanoja, mikä olisi mahdollista, jos kirjoitukset olisivat peräisin ensimmäiseltä vuosisadalta. Osa tutkijoista pitää kirjoituksia merkittävästi myöhäisempinä ja katsoo niiden olevan peräisin epäluotettavammista myöhemmistä lähteistä. Suurin osa tutkijoista katsoo, että kirjoitus on alkuperältään täysin gnostilainen. Tämä perustuu samankaltaisuuksiin kirjoituksessa olevien mystillisten opetusten ja muiden gnostilaisten kirjoitusten välillä.
Sisältö
Kirjoituksen mystillinen sisältö käsittelee jumaluuksien luomista, enkeleitä ja kaikkeutta, painottaen ikuisia ja metafyysisiä totuuksia. Kirjoitus sijoittuu Jeesuksen ylösnousemuksen jälkeiseen aikaan, ja siinä Jeesuksen opetuslapset esittävät hänelle kysymyksiä koskien tuonpuoleista, sinne pääsemistä ja sinne pääseviä etuoikeutettuja. Opetuslapsista mainitaan nimeltä Bartolomeus, Filippus, Matteus, Tuomas ja Magdalan Maria.
Kirjoitus koostuu kolmestatoista kysymyksestä, joihin Jeesus vastaa lyhyesti:
Loviisa – Niskavuoren nuori emäntä
thumb|250px|Malviinan (Hurme) ja Niskavuoren isännän (Palo) lempi roihuaa.
Loviisa – Niskavuoren nuori emäntä on suomalainen klassikkoelokuva vuodelta 1946. Se perustuu Hella Wuolijoen samannimiseen näytelmään vuodelta 1940. Viidestä mustavalkoisesta Niskavuori-sarjan elokuvasta Loviisa valmistui toisena. Tapahtumien aikajärjestyksessä se on ensimmäinen: se ajoittuu 1880-luvulle.
Suuriruhtinaskunnan vällyjen alla on monenlaista epäsäätyistäkin säpinää. Niskavuoren isäntä havittelee itselleen piika Malviinaa, mutta talon kunnia vaatii avioliittoa rikkaan Loviisan kanssa. Tahtojen taistelussa sukutilan etu syrjäyttää yksilön edun. Valentin Vaalan ohjaamalle ja Eino Heinon kuvaamalle elokuvalle myönnettiin vuonna 1947 Jussi-palkinnot ohjauksesta, kuvauksesta ja Emma Väänäselle naispääosasta. Niskavuoren nuoresta miniästä kertova elokuva keräsi elokuvateattereissa puolisen miljoonaa katsojaa. Televisiossa Loviisa esitettiin ensi kerran 12. syyskuuta 1964.
Juoni
1880-luku. Häme. Niskavuoren suurtilalla asuu ydinperhe eli vanha emäntä jälkeläisineen, jotka ovat vanhin poika ja Niskavuoren isäntä Juhani, pikkuveli Antti, määrätietoinen Heta-sisko ja kuopuksena iloluontoinen Kustaava. Sisarukset juttelevat heinäpellolla siitä, kuka kenetkin nai ja puhelevat suurtilansa raha-asioista. Juhani haluaisi naida Niskavuoren hehkeä piian, meijerska Malviinan, jonka kanssa hänellä on yhteinen poika, jonka isyys tosin on tarkoin salattu. Myös renki Martti haluaa piian itselleen. "Martti taitaa kokea verkkojaan", Juhani kyselee Malviinalta tavatessaan renkinsä tämän seurassa. "Kokevat niitä muutkin... mutta tyhjää on!", Malviina tokaisee ylpeänä. Niskavuorelle ei piikoja naida, on taasen vanhan emännän järkkymätön kanta. Lisäksi suurtila on pahoin velkaantunut, joten Juhanin on naitava rahaa.
Piian naiminen olisi Niskavuoren perinteitä ravisuttava skandaali. Vanha emäntä haluaa Juhanin naivan rikkaan Saaroisten Loviisan Längelmäeltä. Jos Juhani ei tähän suostu, Nikkilän Kirstin kanssa seurusteleva Antti periköön Niskavuoren! Aikansa vastustettuaan Juhani taipuu äitinsä ja Niskavuoren tahtoon. Hän lähtee puhemiehineen Saaroisiin kosiomatkalle ja tapaa Loviisan ensimmäisen kerran sitten lapsuusvuosien. Syrjässä maailmanmenosta Hämeen koillissyrjällä elänyttä Loviisaa kiehtoo ajatus elämästä Niskavuorella rintamaiden sydämessä. Loviisa päättää tulla Juhanille vaimoksi ja suurtila saa nöyrän miniän rahoineen. Juhani ei kuitenkaan pääse Malviinan yli, vaan alkaa pitää tätä jalkavaimonaan. Oltuaan piikana jonkin aikaa toisaalla, Malviina palaa Juhanin tahdosta Niskavuorelle. Vanha emäntä ja Heta haluavat savustaa Malviinan ulos. Kustaava ja Antti yrittävät tasapainoilla vastakkaisten voimien välissä. Yritetäänpä Antistakin tehdä aviomiestä Malviinalle ja häntä väitetään Malviinan pojan isäksi.
Alkuun Loviisa on hyvin säyseä nuori emäntä, hän pyrkii välttämään konflikteja ja tulee hyvin toimeen anoppinsa kanssa. Hän sallii kälynsä Hetan emännöidä Niskavuorta, vaikka Juhani ja Kustaava muistuttavat Loviisalle, että tämän ei tulisi antaa liiaksi Hetan määräillä.
Tarinan käännekohta on, kun Loviisalle paljastuu miehensä suhde Malviinaan. Hän yhyttää heidät suutelemassa toisiaan Niskavuoren tuvassa ja juoksee järkyttyneenä metsään. Seuraavana päivänä Loviisan isä vierailee Niskavuorella, ja häneltä pyritään salaamaan tapahtunut. Loviisa vauvoineen palaa pahoinvoivana metsästä, hänen isänsä arvelee tyttären huonon olon johtuvan raskaudesta. Myös vanha emäntä on tuvassa, ja hän kuolee yllättäen keinutuolissa istuessaan. Loviisa ottaa vihdoin paikkansa emäntänä, eikä anna Hetan enää komennella itseään.
Loviisa ja Juhani ajautuvat konfliktiin. Juhani yrittää hukuttaa naisasiat viinapulloon. Samalla hänen pitäisi rakentaa senaattorin uraa talonpoikaissäädyn edustajana. Kun Juhani lähtee Helsinkiin, Loviisa kutsuu Malviinan ja tämän äidin, Juse-muorin, puhutteluun. Loviisa ehdottaa Malviinalle, että tämä lähtisi Pohjanmaalle piiaksi Loviisan sukulaisten luo. Loviisa tarjoaa Malviinalle kolmea sataa markkaa taloudelliseksi tueksi. Ylpeä Malviina ei ota rahoja, hän tulkitsee rahatarjouksen Loviisan yritykseksi ostaa aviomiehensä Malviinalta. Malviina lähtee Niskavuorelta poikineen. Juhani vaatii Loviisaa paljastamaan Malviinan olinpaikan. Loviisa ei suostu. Elokuvan lopussa Niskavuorella pidetään juhlat, joihin saapuu pitäjän silmäätekeviä. Saunan kautta isäntäkin saadaan edustuskuntoon; hän sanoo Loviisalle tulleensa järkiinsä, eikä halua menettää taloaan ja asemaansa yhden naisen tähden. Raivoisan rymistelyn jälkeen Loviisa on lunastanut paikkansa Niskavuoren emäntänä.
Kuvausajat ja -paikat
thumb|Loviisan kuvaukset kesällä 1946. Loviisa kuvattiin kesällä ja syksyllä 1946. Niskavuoren tilaa elokuvassa esittää Pakaraisten talo Lammilla Syrjäntaustan kylässä. Saaroisten tilana on Ojakkalan talo Nurmijärvellä Palojoen kylässä.
Arviot
Loviisa sai aikalaiskriitikoilta pääasiassa myönteisen vastaanoton. Tamperelainen Aamulehti kirjoitti: "Loviisa on valmistettu hyvin huolellisesti niinkuin yleensä Suomi-Filmin elokuvat --- Vaala on pyrkinyt vakavasti sekä filmaattisuuteen, että taiteelliseen ilmaisuun, mutta nähdäkseni onnistunut siinä vain puolittain." Aamulehti kritisoi elokuvan alkua pitkäveteiseksi tapahtumien valmisteluksi, mutta huomautti, että loppua kohden elokuvan dramaattinen jännitys kohoaa. Helsingin Sanomat hehkutti Eino Heinon kuvausta, hänen kykyään saada hämäläinen luonto niin täyteläisen hellästi kuvattua, että se liikuttaa mieltä. Mitä missä milloin 1990 -kirjassa Kari Uusitalo valitsi Loviisan yhdeksi sadasta merkittävästä suomalaisesta näytelmäelokuvasta. Hän piti sitä parhaana Vaalan kolmesta Niskavuori-filmatisoinnista.
Risto Hannula arvioi Loviisan olevan Niskavuoren naisiin verrattuna "hieman jäsentelemätön ja liian tasainen".
Huomioita
Valtion elokuvatarkastamo lyhensi yhdellä metrillä elokuvan alkupuolen kohtausta, jossa Juhani asettaa kätensä Malviinan polvelle ja kohottaa isännän lumonneen piian hametta.
Ruotsissa elokuva tunnetaan nimellä Gårdarnas folk, ja sen ensi-ilta oli 15. elokuuta 1947. Loviisa-elokuvalla on myös englanninkielinen nimi Louisa ja ranskankielinen nimi Louise. Samasta aiheesta tehtiin televisioelokuva Niskavuoren nuori emäntä vuonna 1987.
Wuolijoen alkuperäisnäytelmässä on kolme näytöstä, ja kussakin niistä kaksi kuvaelmaa. Elokuvan alkuun lisättiin tapahtumia, joita näytelmässä ei ole. Tapahtumia laajennettiin Niskavuoren tilan ulkopuolelle, muun muassa Saaroisiin. Myös henkilökaartia muutettiin.
Sestos
Sestos oli antiikin aikainen kaupunki ja kaupunkivaltio (polis) Traakian Khersonesoksella nykyisen Turkin alueella. Se sijaitsi lähellä nykyisiä Çanakkalen maakunnan Yalovan ja Kumköyn kyliä.
Sestos oli Traakian Khersonesoksen merkittävin kaupunki, ja esiintyy sijaintinsa vuoksi historiassa usein paikkana, jonka kautta siirryttiin Euroopan puolelta Aasian puolelle. Strategisen sijaintinsa vuoksi se oli myös usein sotatoimien kohteena.
Maantiede
Sestoksen kaupunki sijaitsi Traakian Khersonesoksen itärannikolla eli Hellespontoksen länsirannalla lähellä salmen kapeinta kohtaa ja vastapäätä salmen itärannan Abydosta. Kaupungilla oli hyvä luonnonsatama, joka oli Abydoksen satamaa parempi ja suojassa tuulilta ja virroilta. Varsinainen kaupunkikeskus sijaitsi ylempänä noin 100 metrin korkeudella merenpinnasta laskettuna, etelään satamasta. Strabon kuvasi salmen leveydeksi kyseisellä kohdalla seitsemän stadioninmittaa, mutta etäisyyden Sestoksen satamasta Abydoksen satamaan 30 stadioniksi, sillä purjehdusmatka riippui ilmeisesti tuulista ja virroista.
Sestoksen kaupunkivaltion hallussa olleen alueen kooksi on arvioitu noin 100–200 neliökilometriä. Sestoksesta samaa rannikkoa lounaaseen sijaitsivat Madytos ja Elaius, ja koilliseen Aigospotamoi ja Kressa.
Historia
Varhaisin maininta Sestoksesta on Homeroksen Iliaan luettelossa Troijan liittolaisista. Sestoksen kaupunki oli lesboslaisten perustama siirtokunta, ja perustettiin oletettavasti arkaaisella kaudella 600-luvulla eaa. Kaupungin kansalaisesta käytettiin etnonyymiä Sēstios.
Sorrento
Sorrento on kaupunki Napolinlahden rannalla Sorrenton niemimaalla Campaniassa Italiassa. Siellä on vajaat 16 000 asukasta.
Sestos
Historia
Ateenalaiset asuttivat Sestoksen noin vuonna 550 eaa., ja vaativat kaupunkia tämän jälkeen toistuvasti itselleen ensin Persialta ja sitten Spartalta aina 300-luvun eaa. puoliväliin saakka, Ateenan Mustaltamereltä tulleiden viljakuljetusten turvaamiseksi. Persialaisten vallattua kaupungin se kuului Artaykteelle. Kserkseen persialaissotien vuoden 480 eaa. hyökkäystä varten rakennuttaman sillan länsipää sijaitsi jonkin verran etelään Sestoksesta.
Sorrento
Populaarikulttuurissa kaupunki on tunnettu laulusta Torna a Surriento, joka on suomeksi levytetty ainakin nimillä ”Palaja Sorrentoon”, ”Sydämeni jäi Sorrentoon” ja ”Antaudu rakkain”.
Sestos
Historia
pienoiskuva|vasen|upright=0.8|Sestoksen poliksen tekemä päätös piirtokirjoituksena (I.Sestos 1) noin vuodelta 120 eaa. Kirjoitus kunnioittaa Menasta Meneen poikaa lähettilään, papin ja gymnasiarkin tehtävien ansiokkaasta hoidosta. [[British Museum. ]] Ateenalaiset yrittivät vallata Sestoksen takaisin vuoden 479 eaa. Mykalen taistelun jälkeen, ja aloittivat sen piirittämisen. Persialaiset olivat vetäytyneet sinne, ja kaupunki oli huonosti varustautunut. Se kesti piiritystä kuitenkin useita kuukausia. Vasta keväällä 478 eaa. kaupungissa kärsittiin nälästä tarpeeksi, jotta kaupunkilaiset alkoivat kapinoida. Artayktes ja persialaiset pakenivat kaupungista yöllä, ja kun tämä huomattiin, sestoslaiset avasivat kaupunkinsa portit ateenalaisille. Herodotoksen Historiateoksen kertomus persialaissodista päättyy kaupungin valtaamiseen.
Sorrento
Historia
Paikalla oli ollut etruskien asutusta, mutta vasta kreikkalaiset perustivat kaupungin. Roomalaisten aikaan kaupungin nimi oli Surrentum. Roomalaisten jälkeen kaupunki kuului ensin bysanttilaisille sitten langobardeille ja normanneille kunnes Sorrento itsenäistyi omaksi herttuakunnakseen. Vuonna 1558 Ottomaanien joukot ryöstivät kaupungin.
Sestos
Historia
Myöhemmin 400-luvulla eaa. Sestos kuului Ateenan johtamaan Deloksen meriliittoon, ja esiintyy liiton verotusluetteloissa vuosina 446/445–421/420 eaa. Se toimi Ateenan tärkeimpänä laivastotukikohtana ja linnoituksena alueellaan. Peitholaos kutsui kaupunkia Pireuksen vilja-aitaksi, sillä se mahdollisti ateenalaisille Mustaltamereltä tulleiden viljakuljetusten hallitsemisen. Lysandroksen johtamat spartalaiset valtasivat Sestoksen vuoden 405 eaa. Aigospotamoin taistelun jälkeen, ja sestoslaiset karkotettiin. Vähän ajan päästä spartalaiset kuitenkin päättivät antaa kaupungin takaisin sestoslaisille.
Spartan ja Persian välille pian puhjenneen sodan aikaan Sestos oli Spartan puolella, ja kieltäytyi tottelemasta Farnabazoksen käskyä karkottaa spartalainen varuskunta. Konon valtasi kaupungin takaisin Ateenalle vuonna 393 eaa. Jonkin aikaa tämän jälkeen, todennäköisesti vuoden 387 eaa. Antalkidaan rauhan seurauksena, Sestos sai itsenäisyytensä takaisin. Tätä kesti kuitenkin vain vähän aikaa, sillä jo pian sen mainitaan kuuluneen Persian satraappi Ariobarzaneelle, jolta Traakian kuningas Kotys yritti vallata sen. Tämä ajoittuu ehkä noin vuoteen 362 eaa. Kotys joutui kuitenkin luopumaan piirityksestä, todennäköisesti Timotheoksen ja Agesilaoksen yhdistyneiden ateenalais-spartalaisten joukkojen vuoksi. Cornelius Nepoksen mukaan Ariobarzanes antoi Timotheokselle kiitokseksi avusta Sestoksen ja Krithoten kaupungit.
Myöhemmin vuonna 360 eaa. Sestos kapinoi kuitenkin Ateenaa vastaan ja antautui Kotykselle, joka sai tukea Abydoksesta. Kotyksen seuraaja Kersobleptes luovutti kuitenkin koko Khersonesoksen, Sestos mukaan lukien, ateenalaisille vuonna 357 eaa. Sestoslaiset vastustivat tätä, ja siksi ateenalaiset lähettivät Khareen vuonna 353 eaa. alistamaan kaupungin. Ateenalaiset valtasivat Sestoksen lyhyen vastarinnan jälkeen, ja tämän jälkeen kaupungissa toteutettiin Khareen käskystä andrapodismos, eli kaikki asekuntoiset miehet surmattiin ja muut asukkaat orjuutettiin.
Sodassaan Antiokhos III:tta vastaan roomalaiset olivat aikeissa ryhtyä piirittämään Sestosta vuonna 190 eaa., mutta se antautuikin suosiolla. Strabon mainitsee Sestoksen suhteellisen merkittävänä kauppakaupunkina vielä hänen aikanaan, mutta kaupungin myöhemmistä vaiheista ei tiedetä juuri mitään. Roomalaiset valitsivat Kallipoliin satamaksi Euroopan ja Aasian väliselle liikenteelle, mikä johti epäilemättä Sestoksen taantumiseen. Justinianus I linnoitti kaupungin uudelleen 500-luvulla.
Antiikin kirjallisuudesta Sestos muistetaan ennen kaikkea Heron ja Leandroksen romanttisesta tarinasta, jonka päähenkilöistä Hero asui Sestoksessa ja Leandros salmen toisella puolella Abydoksessa.
Rakennukset ja löydökset
Herodotos kuvaa Sestoksen vahvimpana linnoituksena alueellaan. Myös Theopompoksen mukaan Sestos oli vahvasti linnoitettu, ja sen yläkaupunki yhdistyi satamaan kahden muurin muodostaman käytävän välityksellä; siinä muurit olivat toisistaan kahden plethronin eli 200 jalan (61 metriä) päässä. Kaupunki mainitaan hyvin linnoitettuna myös Ksenofonin Derkylidaalle kirjoittamassa puheenvuorossa.
Kaupungin paikalta on löydetty keramiikan sirpaleita ja piirtokirjoituksia. Myös kaupungin lyömiä rahoja on säilynyt.
Ivan Morozov (jääkiekkoilija)
Ivan Dmitrijevitš Morozov (s. 5. toukokuuta 2000 Verhnjaja Salda, Venäjä) on venäläinen jääkiekkoilija, joka pelaa KHL-seura SKA Pietarin organisaatiossa. Hän on pelipaikaltaan keskushyökkääjä, mutta Morozov osaa pelata myös laidassa. Hän laukoo oikealta.
Seuraura
Morozov on Gazovik Tjumenin kasvatti. Hän vietti viimeisimmät juniorivuotensa kuitenkin Jugra Hanty-Mansijskissa. Morozov oli kaudella 2015–2016 seuran U16-junioreiden paras maalintekijä 27 osumallaan. Kaudella 2017–2018 hän debytoi Mamonty Jugryn joukkueessa Venäjän nuorten sarja MHL:ssä. Morozov debytoi kauden aikana myös Jugran KHL-joukkueessa, jossa hän pelasi yhden ja kauden ainoaksi jääneen ottelunsa vain 17-vuotiaana 20. tammikuuta 2018 vieraissa Traktor Tšeljabinskiä vastaan. Hän sai ottelussa jääaikaa 2.13 minuuttia. Morozov keräsi ottelusta teholukeman –1. Jugra jätti KHL:n kauden jälkeen talousongelmien vuoksi ja siirtyi pelaamaan farmiliiga VHL:ään.
Vegas Golden Knights varasi Morozovin toisella kierroksella 61. pelaajana NHL:n varaustilaisuudessa 2018. Ennen tätä, toukokuussa 2018 Jugra Hanty-Mansijsk kauppasi hänen pelaajaoikeutensa SKA Pietariin rahallista korvausta vastaan. Morozov pelasi kaudella 2018–2019 KHL:ssä 11 runkosarja- ja kaksi playoff-ottelua ilman tehopisteitä. Hän pelasi miesten pelejä myös farmijoukkue SKA-Nevassa, VHL:ssä, 19 runkosarja- ja yhden playoff-ottelun tehopistein 3+3=6. Morozov pelasi suurimman osan kaudestaan kuitenkin MHL:ssä sekä SKA-1946:n että SKA-Varjagin joukkueissa. Hän pelasi kauden loppuun SKA-1946:ssa. Morozov jakoi koko MHL:n pudotuspelien syöttöpörssin voiton Avto Jekaterinburgin Kirill Tjutjajevin kanssa. Hän pelasi kauden aikana myös MHL:n tähdistöottelussa.
Kaudella 2019–2020 Morozov pelasi SKA Pietarin KHL-joukkueessa 16 runkosarjaottelua tehopistein 5+2=7 ja neljä playoff-ottelua tehopistein 1+2=3. Hän teki KHL-uransa avausmaalin 23. tammikuuta 2020 Barys Nur-Sultania vastaan. Morozov onnistui maalinteossa myös kahdessa seuraavassa ottelussa. Hän teki kolmessa peräkkäisessä ottelussa tehot 4+2=6. Morozov valittiin KHL:n tammikuun kuukauden tulokkaaksi. Hän pelasi osan kaudestaan myös SKA-Nevan VHL-joukkueessa sekä kolme ottelua SKA-1946:n MHL-joukkueessa. Tammikuun 2020 lopulla Morozov teki SKA Pietarin kanssa kaksivuotisen jatkosopimuksen.
Maajoukkueura
Morozov pelasi alle 20-vuotiaiden MM-kilpailuissa vuosina 2019 ja 2020, joista jälkimmäinen turnaus päättyi hopeaan ja ensimmäinen pronssiin. Hän pelasi myös alle 18-vuotiaiden MM-kilpailuissa vuonna 2018, jolloin Morozov jakoi kolmella osumallaan Venäjän sisäisen maalipörssin voiton Kirill Martšenkon kanssa. Hän pelasi myös World Junior A Challengessa vuonna 2017, jolloin Morozov jakoi tehoilla 3+1=4 Venäjän sisäisen pistepörssin voiton Aleksandr Romanovin, Ruslan Ishakovin ja Grigori Denisenkon kanssa.
Nino Burdžanadze
Nino Anzoris asuli Burdžanadze (, s. 16. heinäkuuta 1964 Kutaisi, Imereti, Georgian SNT, Neuvostoliitto) on georgialainen juristi ja poliitikko. Hän oli Georgian parlamentin puhemies marraskuusta 2001 kesäkuuhun 2008. Hän oli myös kahteen kertaan maan virkaatekevä valtionpäämies.
Elämäkerta
Kutaisissa syntynyt Burdžanadze valmistui vuonna 1986 Tbilisin yliopistosta ja opiskeli Moskovan yliopistossa 1986–1989. Häntä pidetään länsimielisenä ja hän mm. puolustaa Georgian EU- ja Nato-jäsenyyttä.
Väärennettyjen vaalien jälkeen 2. marraskuuta 2003 hän liittyi Georgian oppositioon ja ryhtyi toimimaan silloista presidenttiä Eduard Ševardnadzea vastaan. Kun Ševardnadze erosi, hänestä tuli automaattisesti Georgian presidentti (virassa 2003–2004). Georgian samettivallankumouksen jälkeen Mikheil Saakašvilin voitettua uudet vaalit hänestä tuli taas parlamentin puhemies.
Saakašvilin erottua virastaan 25. marraskuuta 2007 häntä vastaan suunnattujen protestien vuoksi Burdžanadzesta tuli taas virkaatekevä presidentti, kunnes Saakašvili valittiin uudelleen kaudelle.
Burdžanadze ilmoitti yllättäen 21. huhtikuuta 2008, ettei asettuisi ehdolle parlamenttivaaleihin. Hänen kautensa puhemiehenä päättyi 7. heinäkuuta 2008. Lokakuussa 2008, Venäjän ja Georgian käymän Etelä-Ossetian sodan jälkeen, Burdžanadze ilmoitti perustavansa oppositiopuolueen.
Malmi Vilppula
Malmi Kyllikki Vilppula (vuodesta 1941 oik. Järvenkylä; 20. helmikuuta 1911 Räisälä – 7. kesäkuuta 2000 Helsinki) oli suomalainen oopperalaulaja, äänialaltaan sopraano. Hänet tunnettiin lempinimellä Räisälän satakieli.
Nino Burdžanadze
Elämäkerta
Maaliskuussa 2009 Georgian turvallisuusjoukot pidättivät kannattajia Burdžanadzen epäiltynä rynnäkkökiväärien hankkimisesta.
Malmi Vilppula
Vilppula opiskeli Helsingin Konservatoriossa. Hänen opettajiaan olivat siellä Väinö Lehtinen ja Oiva Soini sekä yksityisesti myös Hanna Granfelt ja Paul Hansen. Ensikonserttinsa hän piti Helsingissä 13.3.1933.
Nino Burdžanadze
Elämäkerta
Huhtikuussa 2009 Georgian verottaja antoi Burdžanadzelle 1,526 miljoonan larin mätkyt (noin miljoona US$). Hänellä on noin 12 miljoonan larin arvoinen luksusasunto Tbilisin Tsknetin lähiössä, jonka hän sai presidentti Saakašvilin määräyksellä yhden larin hintaan toukokuussa 2008.
Malmi Vilppula
Vilppula oli kiinnitettynä Helsingin Kansanteatteriin 1935–1944 ja sen jälkeen Suomen Kansallisoopperaan vuoteen 1963. Hän ohjasi oopperaluokkaa Sibelius-Akatemiassa vuosina 1964–1967 sekä Helsingin Konservatoriossa 1972–1976.
Nino Burdžanadze
Elämäkerta
Burdžanadze matkusti maaliskuussa 2010 Moskovaan neuvottelemaan pääministeri Vladimir Putinin kanssa. Saakašvilin Yhtenäisen Georgian liikkeen poliitikot syyttivät häntä maanpetoksesta ja vaativat rikossyytteitä. Burdžanadze on pitänyt Georgian johtoa vastuullisena elokuun 2008 sodasta ja pitää Saakašvilin pysymistä vallasta mahdollisena vain venäläisvastaista hysteriaa lietsomalla.
13. maaliskuuta 2010 Imedi-TV-kanavalla näytettiin paniikkia herättänyt kuvitteellinen dokumentti, jossa väitettiin Venäjän hyökänneen maahan, Saakašvili tapetun ja Burdžanadze eräiden muiden oppositiopoliitikkojen kanssa liittoutuneen Venäjän kanssa.
Melillan lentoasema
Melillan lentoasema  on lentoasema, joka sijaitsee neljän kilometrin päässä Afrikan rannikolla olevasta, Espanjalle kuuluvasta Melillan kaupungista lounaaseen. Sitä käytti 447 450 matkustajaa vuonna 2022.
Aurajoki virtaa
Aurajoki virtaa on Turussa vuosina 2004 ja 2006 järjestetty iskelmämusiikkifestivaali. Tapahtumapaikkana oli Aurajoen varrella sijaitseva Teatteriaukio.
Melillan lentoasema
Lentoyhtiöt ja kohteet
pienoiskuva|left|Air Nostrumin [[ATR 72 Melillassa.]]
Aurajoki virtaa
Vuoden 2004 ensimmäisenä päivänä esiintyjinä olivat Rami Rafael, Johanna Debreczeni ja Danny. Toisena päivänä esiintyi tangokuningas Tommi Soidinmäki, muita tangokuninkaallisia sekä Seitsemän seinähullua veljestä. Vuonna 2004 iskelmäfestivaali keräsi 4 000 kävijää.
Vuonna 2006 tapahtumassa esiintyivät Tarja Lunnas, Kirka, Markku Aro, Annika Eklund, Tony Montana, Lauri Tähkä & Elonkerjuu, Vaakku & Vilen ja Lumipallo Band. Tapahtuman yhteydessä nauhoitettiin jakso TV 2:n Kesäillan valssi -ohjelmaa juontajinaan Sari Tamminen ja Kyösti Mäkimattila.
Vatulele
Vatulele on tuliperäinen saari Fidžillä. Se sijaitsee 30 kilometriä Viti Levusta etelään. Saaren pinta-ala on 31,6 neliökilometriä. Saari on asutettu ja siellä on neljä kylää, joista suurimmat ovat Taunovo ja Bouwaqa.
Piruja miehiksi
Piruja miehiksi (englanninkielinen alkuteos Dust Devils, 2002) on Matt Snyderin kirjoittama roolipeli. Suomennoksen on julkaissut roolipelikustantaja Arkkikivi.
Sääntösysteemiltään Piruja miehiksi on melko yksinkertainen, sillä kaikki konfliktitilanteet ratkaistaan pokeria muistuttavalla korttipelillä. Peli suunniteltiin lähinnä westernien peluutukseen, mutta sitä voi käyttää muissakin ympäristöissä.
Lautapeli
thumb|360px|[[Monopolyn pelaajia]] Lautapeli on yhden tai useamman pelaajan peli, jota pelataan tyypillisesti pelilaudan ja pelinappuloiden tai muiden pelimerkkien avulla. Osassa uusia lautapelejä on satunnaisesti arvottu pelilauta, ja joissakin pelilauta itsessään voi muuttua pelin aikana. Perinteisellä 52 kortin pakalla pelattavia korttipelejä ei kuitenkaan pidetä lautapeleinä silloinkaan, kun niissä käytetään korttien lisäksi muita pelimerkkejä; jako on siis oikeastaan totunnainen pikemmin kuin luonnollinen. Useimmiten lautapelejä kuvaa se, että pelimerkkien sijainti pelilaudalla (absoluuttisesti tai suhteessa toisiinsa) on pelin kannalta tärkeässä asemassa.
Lautapelit voidaan jakaa luokkiin esimerkiksi pelien pelaajamäärän, pelien iän, satunnaistekijöiden mukanaolon ja pelisyvyyden perusteella.
Lajityyppejä
thumb|[[Afrikan tähti on suomalainen "heitä ja liiku" -tyylinen peli.]] Heitä ja liiku -peleissä heitetään noppaa ja liikutaan pelilaudalla reittejä pitkin. Tuurin merkitystä voidaan vähentää, jos pelissä käytetään yhden nopan sijaan useita tai erilaisia noppia, tai useita liikutettavia nappuloita, jolloin pelaaja voi valita miten jakaa nopanheiton tulokset. Vanhat lautapelit kuuluvat usein tähän luokkaan, kuten egyptiläinen Senet, backgammon, amerikkalainen Monopoly, ja suomalainen Afrikan tähti. Moni heitä ja liiku -peli on kilpa-ajopeli, jossa simuloidaan esimerkiksi autokilpailua, hevoskilpailua tai pyöräilykilpailua.
Osakepeleissä käydään kauppaa osakkeilla ja johdetaan omaa yhtiötä. Esimerkkejä ovat hotellipeli Acquire ja rautatieyhtiöpelit kuten 18xx-sarja.
Sotapeleissä johdetaan omia sotajoukkoja. Pelinäyttämönä on usein jokin todellinen sotanäyttämö, kuten ensimmäinen tai toinen maailmansota. Joissain sotapeleissä pelaajat näkevät vastapelaajien armeijat, mutta joissakin peleissä ne on piilotettu muilta pelaajilta. Peleihin saattaa liittyä neuvottelua toisten pelaajien kanssa, kuten Diplomacyssa. Sotapelien kukoistuskausi oli 1970-luvulla.
thumb|upright|left|Keskiaikaisia [[backgammonin pelaajia. 1300-luvun alulla kirjoitetun Codex Manessen kuvitusta.]] Abstrakteissa peleissä ei ole teemaa, ja nappulat ovat abstrakteja muotoja. Perinteisiä abstrakteja lautapelejä ovat esimerkiksi shakki ja backgammon. Kombinatoriaaliset pelit, kuten shakki, ovat puhtaita strategiapelejä, sillä niissä sattumalla ei ole sijaa, vaan pelaajat tekevät vuorotellen siirtonsa nähden koko ajan kaiken informaation. Monet strategialautapeleistä ovat tuhansia vuosia vanhoja. Shakin ja gon ohella afrikkalaista gebetaa on sanottu maailman vanhimmaksi peliksi. Iranista on löydetty 5 000 vuotta vanha backgammon-pelilauta. Muita perinteisiä kahden hengen strategiapelejä ovat esimerkiksi tammi, mylly, kiinalainen xiangqi, japanilainen shōgi sekä mancala. Nykyaikaisia kahden pelaajan puhtaita strategialautapelejä ovat esimerkiksi Othello, Pentago ja Kris Burmin kehittämät Gipf-sarjan pelit. Maailman suosituin nykyaikainen kahden pelaajan peli on Twilight Struggle.
Lautapeleiksi tehtyjä seurapelejä ovat esimerkiksi suomalainen sanapeli Alias ja yhdysvaltalainen tietovisapeli Trivial Pursuit.
Sivilisaatiopelit nousivat suosituiksi 1980-luvulla Civilizationin myötä. Sivilisaatiopeleissä pelaajat kehittävät kukin omaa korkeakulttuuriaan rakentamalla kaupunkeja, tuottamalla resursseja, käymällä kauppaa ja sotimalla.
Alue-enemmistöpeleissä ja aluehallintapeleissä pelilauta jakautuu alueisiin, joita pelaajat hallitsevat tai joiden hallinnasta he taistelevat.
Nouda ja toimita -peleissä toimitetaan erilaista tavaraa paikasta toiseen esimerkiksi rakentamalla rautateitä.
Huutokauppapelien perusosa on huutokauppa, jossa pelaajat tekevät tarjouksia kohteista. Huutokauppaaminen on myös sivuosassa monessa muun lajityypin edustajassa.
Nissan Primera
Nissan Primera on Nissanin vuosina 1990–2007 valmistama ylemmän keskiluokan automalli, joka korvasi Nissan Bluebirdin. Autoa myytiin Yhdysvalloissa pienin eroavaisuuksin nimellä Infiniti G20 ensimmäisen ja toisen mallisukupolven aikana. Primeran seuraajaksi tuli Nissan Altima, jota ei kuitenkaan myydä lainkaan Euroopan markkinoilla.
Lautapeli
Lajityyppejä
thumb|[[Catan on suosittu nykyaikainen europeli]] Europeleiksi kutsutaan Saksassa syntynyttä nykyaikaista peligenreä, jonka pelimekaniikka on hiottu mutta teema melko pinnallinen. Europelit kestävät noin 45–90 minuuttia, ja kaikki pelaajat ovat koko pelin ajan mukana kamppailemassa voitosta. Pelaajat ovat usein vuorovaikutuksessa keskenään, mutta harvoin konfliktissa tai sodassa toisiaan vastaan. Europelit ovat usein suosittuja perhepelejä. Suosittuja europelejä ovat esimerkiksi Catan ja Carcassonne.
Uusimpia lautapeligenrejä on pakohuonepelit, jotka jäljittelevät fyysisiä pakohuonepelejä. Jotkin niistä ovat kertakäyttöisiä, sillä kortteja leikellään ja taitellaan pulmien ratkonnassa, mutta toiset ovat uudelleenpelattavia. Yksi ensimmäisiä pakohuonelautapelejä oli vuoden 2016 Escape the Room – Arvoitus tähtitieteilijän kartanossa. Unlock! palkittiin Ranskan vuoden peli- eli As d’Or -palkinnolla 2017.
Nissan Primera
Nissan Primera P10 (1990–1996)
Nissan Primera korvasi mallistossa vanhentuneen Bluebirdin syksyllä 1990. Primera oli erityisesti suunniteltu Euroopan markkinoille, ja autoa valmistettiinkin Englannissa farmaria lukuun ottamatta. Korimallit olivat neliovinen sedan, viisiovinen hatchback ja farmarimalli Traveller (W10). Viisiovinen Primera oli ensimmäinen Euroopassa valmistettu japanilaismerkkinen auto, jota vietiin Japaniin. Suomessa hatchback-korimalli jäi melko harvinaiseksi. Farmarimallissa ei ollut juurikaan yhteisiä korinosia muiden korimallien kanssa. Sitä valmistettiin Japanissa, jossa mallia myytiin nimellä Nissan Avenir.
Primera oli ensimmäinen etuvetoinen henkilöauto, jossa käytettiin etujousituksessa multi-link-monivarsituentaa (ei farmarissa). Sitä ennen monivarsituenta oli ollut ainoastaan kalliiden urheiluautomallien varuste. Primeran etujousituksen sanottiin olevan suoraan peräisin Nissan 300ZX -urheilumallista.
Lautapeli
Yksinpelit
On olemassa myös paljon lautapelejä, joita voi pelata yksin. Kyseessä voi olla puhtaasti yksinpeliksi suunniteltu peli tai moninpeli, jossa pelaajat pelaavat yhdessä pelimekaniikkaa vastaan. Tällöin peliä voi pelata usein yksinkin. Eräs esimerkki moninpelistä, jota voi pelata yksinkin, on Reiner Knizian Taru sormusten herrasta, jossa pelaajat ohjaavat hobittejaan yhteistyössä Sauronia eli pelimekaniikkaa vastaan. Toinen esimerkki on suosittu Ignacy Trzewiczekin Robinson Crusoe: Adventure on the Cursed Island, jossa pelaajat taistelevat selviytymisen puolesta saarta vastaan. Myös monia sotapelejä on mahdollista pelata yksin, ja vain yhden pelaajan pelattavaksi tarkoitettuja sotapelejä on runsaasti.
Suomessa
Vuoden 2015 pelaajabarometrin mukaan aktiivisia lautapelaajia, jotka pelaavat vähintään kerran kuussa tai useammin, oli 25,9 prosenttia suomalaisista. Kerran viikossa pelasi 5,6 prosenttia. Suosituinta pelaaminen oli 20−39-vuotiaiden keskuudessa. Naiset olivat hieman miehiä aktiivisempia pelaajia.
Nissan Primera
Nissan Primera P10 (1990–1996)
Moottorivaihtoehtoina olivat aluksi 1,6-litrainen (90 hv) kaasutinmoottori ja yksipistesuihkutteinen 2,0-litrainen (115 hv). GT-mallissa oli 2,0-litrainen (150 hv) monipistesuihkutteinen moottori. Vuonna 1991 saataville tuli vapaasti hengittävä 2,0-litrainen (75 hv) dieselmoottori. vasen|pienoiskuva|Nissan Primera Traveller (W10) Varustetasot olivat L, LX, SLX ja GT (farmarimallissa vain LX ja SLX).
Kuskokwimjoki
Kuskokwimjoki on noin 1 165 kilometriä pitkä joki Lounais-Alaskassa.
Nissan Primera
Nissan Primera P10 (1990–1996)
L-perusvarusteluun kuului lämmitettävä kuljettajan istuin, ohjauspyörän korkeudensäätö, sisältä säädettävät peilit, analoginen kello, valomuisti, radiovalmius, lämmitettävä takalasi, öljynpainemittari, etuturvavöiden korkeudensäätö ja takasumuvalo.
Lautapeli
Suomessa
Ennen 1980-lukua suomalainen lautapelikulttuuri perustui suurelta osin peleihin, jotka oli suunnattu lapsille ja heidän vanhemmilleen. Suosittuja pelejä olivat erilaiset korttipelit sekä klassikkolautapelit kuten Afrikan tähti, Kimble ja Monopoly.
Nissan Primera
Nissan Primera P10 (1990–1996)
LX:ssä oli lisäksi valaistu hansikaslokero, kuljettajan istuimen korkeussäätö, lämmitettävä etumatkustajan istuin, kaksiosainen takaselkänoja, takaistuinten pääntuet, sähköpeilit (vain farmarissa), sävylasit, takaistuimen kyynärnoja, takalasinpyyhin (ei sedanissa) ja säädettävä tihkukytkin.
Kuskokwimjoki
Aiheesta muualla
left|200px|thumb|Kuskokwimin valuma-alue
Nissan Primera
Nissan Primera P10 (1990–1996)
SLX-malli sisälsi korinväriset puskurit, kolmipuolaisen ohjauspyörän, sähköpeilit, digitaalisen kellon, takakaiuttimet, kuljettajan istuimen ristiseläntuen säädön, sähköikkunat edessä ja takana ja kattokaiteet farmarissa. ABS-jarrut ja sähkötoimisen kattoluukun sai lisävarusteina. vasen|pienoiskuva|Facelift-mallin Nissan Primera P10. Huippumalli GT:ssä oli ABS-jarrut, urheilullisemmat puskurit ja helmalevikkeet, kierroslukumittari, nahkaverhoiltu ohjauspyörä, urheiluistuimet ja kevytmetallivanteet.
Lautapeli
Suomessa
Uuden aikakauden saksalaispelit, niin sanotut europelit, saapuivat Suomeen 2000-luvulla. Silloin Suomeen alkoi syntyä pelikerhoja, ja pelien maahantuonti ja kääntäminen alkoi muuttua kannattavaksi. Vuonna 2004 perustettiin Suomen lautapeliseura, joka oli aloittanut toimintansa viisi vuotta aiemmin nimellä Suomen Diplomacy Seura.
Nissan Primera
Nissan Primera P10 (1990–1996)
Heinäkuussa 1993 Primera koki pienen kasvojenkohotuksen. Uudistuksessa auto sai kromikehyksisen etusäleikön ja kirkaslasiset vilkut. Moottorivalikoimassa 1,6-litrainen kaasutinmoottori ja 2,0-litrainen yksipistesuihku muuttuivat molemmat monipistesuihkutteisiksi. Uudessa 1,6-litraisessa oli tehoa 105 hevosvoimaa ja 2,0-litraisessa puolestaan 125 hevosvoimaa (farmarissa 115 hv).
Lautapeli
Palkintoja ja tapahtumia
Tunnettuja lautapelialan palkintoja ovat saksalainen vuoden pelin palkinto Spiel des Jahres, ranskalainen Cannesin pelifestivaaleilla jaettava vuoden parhaan pelin palkinto As d'Or, saksalainen Deutscher Spiele Preis sekä suomalainen Vuoden peli. Maailman suurin lautapelitapahtumia on Essenin Spiel-messut,
Nissan Primera
Nissan Primera P10 (1990–1996)
Kasvojenkohotuksen yhteydessä ABS-jarrut tulivat vakiovarusteeksi. L-varustelu poistui ja LX:ssä oli nyt aiemman lisäksi etuistuinten kallistussäätö, kauko-ohjattava keskuslukitus ja osittain korinväriset puskurit. SLX-malliin sisältyi korinväriset puskurit, kierroslukumittari, kuusi kaiutinta ja korinväriset lämmitettävät sähköpeilit. GT:ssä oli nyt turvavöiden esikiristimet ja matkustajan turvatyyny. Kuljettajan turvatyyny oli vakiovarusteena vuoden 1995 alusta lähtien.
Lisäksi saatavilla oli vuosien varrella useita niin sanottuja maahantuojan malleja, joiden varustelu on poikennut normaaleista varustetasoista:
Nissan Primera P11 (1996–2001)
Viisiovisesta oli saatavilla Si-malli, jossa oli urheiluistuimet, takaspoileri ja sähköikkunat edessä.
SLX-mallissa oli enemmän mukavuusvarusteita, kuten sähköikkunat edessä ja takana, lämmitettävät sähköpeilit, kuusi kaiutinta, lukuvalot, etusumuvalot ja ulkolämpömittari. Verhoilu oli plyysiä.
Suomessa harvinaiseksi jäi ylellinen SE, jossa oli nahkaverhoilu, kojelaudan puujäljitelmäkoristeet, kromatut ovenkahvat, ilmastointi, kevytmetallivanteet, ajotietokone ja sähkösäätöinen kuljettajan istuin. vasen|pienoiskuva|Facelift-mallin Nissan Primera P11.Urheilullisen GT-mallin vakiovarustukseen sisältyi SLX-tason lisäksi takaspoileri, helmalevikkeet, osittain nahkaverhoillut urheiluistuimet, kevytmetallivanteet, ilmastointi ja ajotietokone.
Vuoden 1998 malleihin tuli vakiovarusteiksi 15 tuuman pyörät ja sivuturvatyynyt lukuun ottamatta uutta LX-säästömallia, josta oli karsittu myös muun muassa matkustajan turvatyyny, keskuslukituksen kauko-ohjaus, kuljettajan istuimen korkeussäätö ja kylkilistat.
Loppuvuodesta 1998 esiteltiin uusi Plus-malli, joka sisälsi vakiovarustuksen lisäksi korinväriset ulkopeilit, kromatut ovenkahvat, nahkaverhoillun ohjauspyörän, plyysiverhoilun, keskikonsolin puujäljitelmäkoristeet sekä sähköikkunat edessä.
Seuraavana keväänä tuli myös lievästi urheilullinen SRi varustettuna 2,0-litraisella moottorilla. Siihen kuului Plus-varusteiden lisäksi urheiluistuimet, takaspoileri, lämmitettävät sähköpeilit ja ulkolämpömittari. Ovenkahvat olivat kuitenkin korinväriset.
Kesällä 1999 Primera koki kasvojenkohotuksen, jossa keulasta ja perästä tuli aikaisempaa pehmeämmin muotoillut. Keulan ilme muuttui merkittävästi uusien ajovalojen ja puskurien myötä. Ajovalot muuttuivat projektorityyppisiksi. Moottorivalikoimaa laajensi suorasytytteinen 1,8-litrainen, jossa oli tehoa 114 hevosvoimaa. 2,0-litraisen teho nousi 140 hevosvoimaan. Lisävarusteina oli nyt saatavana xenon-ajovalot ja 2,0-litraiseen CVT-automaattivaihteisto. Jarrujärjestelmään oli lisätty hätäjarruassistentti. Primera oli yksi ensimmäisiä automalleja, joissa järjestelmä otettiin käyttöön.
Uudet varustetasot olivat Comfort, Sport ja Elegance.